Mišučių seniūnija

Mišučių seniūnija – istorinis teritorinis-administracinis vienetas, buvęs Kretingos rajono savivaldybės teritorijos pietinėje-pietrytinėje dalyje, abipus Minijos upės.

 Istorija 

Įkurta 1861 m., priklausė Kauno gubernijos Telšių apskrities Kartenos valsčiui. 1915 m. kartu su valsčiumi tapo naujai įkurtos Kretingos apskrities dalimi. Po 1919 m. panaikinta, kaimai išskirstyti Kartenos valsčiaus Budrių ir Kretingos valsčiaus Rubulių seniūnijoms. 

Seniūnijai vadovavo seniūnijos kaimų atstovų sueigoje renkamas seniūnas, o jį pavadavo seniūno padėjėjas.

Seniūnijai priklausę kaimai:
 1870 m. – Nausodis, Kačaičiai, Baubliai, Raguviškiai, Būdviečiai, Petrikaičiai, Laumalės, Mišučiai, Trumpėnai, Jokūbavas

Šaltiniai
 Išrašas iš Kauno gubernijos Telšių apskrities taikos teisėjo apylinkių ir valsčių 1870 m. sąrašo.

Kategorija:Lietuvos valsčių seniūnijos